JohanHeinsen/ENO huggingface dataset:
Lolland-Falsters Stifts-Tidende, 1844-09-07
J Hemp. Avis læses Følgende: Fra en bekjendt særdeles kyndig og dristig Landmand har Redacteuren, efter forudgaaet Opfordring, modtaget nedenstaaende Artikel angaaende Høsten i Fyen: Under gode Auspicier er Høsten her i Provindsen begyndt, og Landmanden glædede sig allerede, om ikke til fyldte Lader, saa dog til en nogenlunde kjernerig Høst, men den sidste Tids ustadige Veir har meget nedslaaet Forventningerne. Rughøsten, der i Almindelighed er henladt til 1ste Deel af August, er kun forsaavidt fremmet, at man endnu hist og her seer den høstede Sæd staaende paa Marken, kun ventende paa een Dags Tørreveir for at komme i Huus.
Lolland-Falsters Stifts-Tidende, 1844-09-07
Den saakaldte Smaabyg, eller 6-radet Byg, der pleier at følge Rugen i Hælene, er hist og her høstet, men saavidt bekjendt ikke noget kommet i Huus. Havren er ligeledes tildeels høstet, men venter ogsaa paa Tørreveir. Paa Hveden har endnu ingen tænkt, eller idetmindste kun med Ængstelse, da de sidste Dages stormfulde Veir har tilføiet denne endnu paa Roden staaende Sæd megen Skade, især paa Steder, hvor den har været udsat for Vinden. At man saaledes, selv om et mildere og gunstigere Veir skulde indtræde, kun kan vente en sildig, og med Hensyn til Qvalitet af Straae og Kjerne, mindre heldig Høst, synes givet, og Resultatet heraf, i Forening med Rapsens totale Misvært og den almindelige Klage over Græsmangel og en ringe Høhøst, er at Landmanden i Almindelighed erklærer dette Aar for et af de uheldigste, som vi i flere Aar have oplevet, og som hos mange fordrer en stærk Ryg til at bære.
Lolland-Falsters Stifts-Tidende, 1844-09-07
Jfølge indløbne paalidelige Beretninger er det, efter Horsens Avis af 29de f. M., ganske vist, at Troppesamlingen ved Hedensted vil komme til at finde Sted paa den forhen bestemte Tid, saa at den russiske Storfyrstindes Død ikke vil, som et andet Blad formeente, lægge nogen Hindring i Veien for Manøvrens Afholdelse. - Hs. Kgl. H. Kronprindsens Ophold i Manøvertiden med hele sit Følge er allerede bestemt at være paa Ussinggaard, der eies af Proprietair Ahlmann. Her i Horsens, der ligger et Par Mile fra Manøverpladsen, vil ingen Jnqvartering finde Sted i denne Tid, kun bliver den herværende Casernegaard indrettet til Sygehuus for de ved Manøvren muligen saarede eller syge Personer. De forskjellige Troppeafdelinger ville altsaa blive indqvarterede i alle de omkring Manøverpladsen liggende Landsbyer.
Lolland-Falsters Stifts-Tidende, 1844-09-07
Kiel den 30te August. Siden sidste Tirsdag ankommer og afgaaer der idetmindste een Gang om Ugen et Jernbanetog til Altona. Toget medtager mellem tre og fire Timer. Da det saaledes er beviist, at hele Banen kan benyttes og at der ingenlunde kan være Betænkelighed ved Farten, da den af Regjeringen anordnede techniske Undersøgelsescommission endvidere for største Deelen har fuldendt sine Arbeider, saa tør man haabe, at det nu ogsaa, uden at der gjøres flere Vanskeligheder, tillader at befordre Personer og Gods paa Banen. Hidtil har nemlig kun tomme Vogne turdet følge Locomotiverne, idet det er forbudt Directionen at lade Andre gaae med Togene end de ved Jernbanen Ansatte. Den festlige Aabning, efter hvilken der kommer til at gaae to regelmæssige Persontog i begge Retninger, vil imidlertid sandsynligviis blive udsat endnu en kort Tid efter den erholdte Tilladelse til Personbefordring, for at det hele Banepersonale kan have øvet sig mere i Forretningerne. (Berl. Tid.)¬
Lolland-Falsters Stifts-Tidende, 1844-09-07
(Corresp.) Kjøbenhavn den 3die Septbr. J Løverdags Aftes var der anmeldt Vauxhall og Fyrværkeri Tivoli, som skulde vare til Kl. 1. Kl. 11 holdt imidlertid Musikken op, man slukkede Lamperne i Concertsalen, og pakkede ind; Publicum blev utaalmodig herover, forlangte Musik, raabte paa Hr. Carstensen, flokkedes om ham, og skal, efter Sigende, have insulteret ham. Herved kom det til Haandgribeligheder mellem Publicum og Politiet, af hvis Officianter nogle skulle have faaet deres Stokke itubrukne og paa anden Maade være blevne insulterede. Denne Anvendelse af Politiets Myndighed skeete imidlertid mod Agent Carstensens Villie, der udtrykkelig frabad sig en saadan Assistence. Man siger, at det Kl. 2 om Eftermiddagen af Politiet blev tilmeldt Hr. Carstensen, at da det var Helligaften kunde Musik ikke tilstedes længere end til Kl. 11; dette blev anmeldt for Publicum ved Plakater Kl. 8, som rigtignok var noget sildigt. Midlertid nævner man ogsaa et Medlem af Tivolis Bestyrelse, der ved Malconduite skal have givet megen Anledning til Uordenen. 4 Personer, hvoriblandt man nævner en respektabel Embedsmand og Videnskabsmand, skulle være blevne arresterede, men atter igaar frigivne.
Lolland-Falsters Stifts-Tidende, 1844-09-07
Paa Tivolis Actier har det ingen Jndflydelse havt, de skulle staae i 47, og ere, som bekjendt, udstædte for 32 eller 33.
Lolland-Falsters Stifts-Tidende, 1844-09-07
Natten iforveien var der en Scene af en behageligere Art for Hr. Carstensen paa Tivoli. Det var hans Fødselsdag, og i Erkjendelse af den megen Leilighed til Fortjeneste, han har givet dem, blev han af Tivolis Musici, Officianter og Haandværkere Kl. 12 om Natten overrasket med Musik, en Sølvpocal og 2 trearmede Sølv=Lysestager.
Lolland-Falsters Stifts-Tidende, 1844-09-07
Ledige Embeder. Lollands-Falsters Stiftsphysicat.
Lolland-Falsters Stifts-Tidende, 1844-09-07
Reisende fra den 28de Aug. til den 4de Septbr. 1844. Fra Gaabense til Vordingborg. Med Personposten. Madame Ludvigsen. Udenfor Posterne: Hr. Maag; FruBresdorff med 3 Børn; 2de Baroner Rosenørn; Kammerherre Lowzow. Fra Vordingborg til Gaabense. Med Pakkeposten: Hr. Heegaard; Jernstøber Bruun; Jfr. Funck; Stænderdeputeret Lyhmann. Med Personposten: Boghandler ThierryHr. Diderichsen. Udenfor Posterne: Greve Raben med Gemalinde og Domestique; Propr. Knudsen; Dhrr. Conradi og Kobner.
Lolland-Falsters Stifts-Tidende, 1844-09-07
Med Dampskibet Harlequind ankom den 3die September til Nykjøbing og Guldborg: C. L. Stahl; Jens Møller; Toldbetjent N. Lund; Jfr. Funch og Johansen; Mad. Meiniche og Andersen; F. Andersen; I. Ross, Kjøbmand Harup; H. Levintsen; Jfr. Wilcken; Pigen Ellen Christine; Niels Lars Rasted; Frøken Bielke; Jfr. Agerholm; Pastor Winding med Barn.
Lolland-Falsters Stifts-Tidende, 1844-09-07
Med Dampskibet Caroline Amalier ankom fra Kjøbenhavn den 30te August, Overførster Götsche, Copiist Schlictkul, Silke= og Klædekræmmer Høyer; Urtekræmmer Boje, Dessinateur Olsen med Tiener; Jfr. Bugge; Handelsbet. Olsen; Kjøbmand Roed; Jfr. Thomsen; Handelsbet. Tabel; Farver Rasmussen; Fabrikeur Thomsen; Skolelærer Meier; Hr. Mørck; Møller Winslow og Kone; Styrmand Follum; Destillateur Petersen; Huuslærer Hahle; Skrædermester Mikkelsen; 3 Tjenestekarle. – Samme Sag afgik til Svendborg og Flensborg Hattemagermester Lange og Søster, Matros Johansen. - Den 2den September ankom fra Flensborg og Svendborg: FruKjergaard; Jfr. Aarsleff, Pastor Sidenius; Hr. Hansen. Samme Dag afgik til Kjøbenhavn: Jfr. Patermann; Amtsveipiquer Jessen og Søn; Jfr. M. og A. Bonnesen; Skibsbygmester Bonnesen og Søn; Copiist Schlichtrull med Kone, Svigerinde og Barn, Birkedommer Kampmann med Frue; Jfr. Ernst; Silke= og Klædekræmmer Høyer; Destillateur Petersen; Urtekræmmer Boje, Handelsfuldm. Theisen og Søster; Consumtionscasserer Langball, Handelsbet. Henrichsen; Frøken Boesen; Tjenestepigerne M. Nielsdatter og K. Hansdatter; Muursvendene Frieberg, Fleck og Hasenbusch; 4 Dækspassagerer.
Lolland-Falsters Stifts-Tidende, 1844-09-07
Med Dampskibet Christian der Achter ankom fra Koster den 2den September: Hr. Borello. – Samme Dag afgik til Svendborg og Kiel, Tobaksfabrikeur Nobel; Doctor Rathie; Frøken Kelter; Cigarruller Meyer, Pastor Schou, Kjøbm. Dichmann, Farversvend Smith.
Lolland-Falsters Stifts-Tidende, 1844-09-07
Med Dampskibet "Løven, ankom fra Kiel den 31te August. Oberstlieutenant v. Flindt med Tjener, Kjøbmand Hasche med Kone og 3 Børn, Kjøbm. Stalterfoth; Catechet Schierning; Bundtmager Berg; Hr. v. Liston; Jfr. Olsen. Samme Dag afgik til Kjøbenhavn: Frøken Hammerich, Handelsfuldmægtig Hage; Jfr. Petersen; Fru Winding og Datter, 3 Dækspassagerer. – Den 1ste Septbr. ankom fra Kjøbenhavn: Grev E. Reventlow med Grevinde og Tjener; Frøken Heimbruch; Kammerherre v. Lowzow og Søn; Dækspassagerer. - Samme Dag afgik til Kiel, Kjøbmændene H. J. Mackeprang og A. Lublin med Søn.
Lolland-Falsters Stifts-Tidende, 1844-09-07
Udenlandske Efterretninger. Den franske Flaade under Prindsen af Joinvilles Anførsel har nu ogsaa bombarderet Mogador, ødelagt Fæstningsværkerne og besat en Ø, der dominerer Rheden og Havnen. Det hedder, at Maroccanernes gjentagne Tab har gjort Keiseren, tilbøielig til Fred og at ogsaa hans Søn, der nylig tabte Slaget mod Bugeand, nu raader til samme. Dersom det Rygte stadfæstes, at AbdelKader virkelig er taget til Fange af den keiserlige Livvagt og at Keiseren er villig til at udlevere ham, er vel den væsentligste Hindring for Freden, ryddet af Veien. Med Spanien skal allerede et Forlig være sluttet.
Lolland-Falsters Stifts-Tidende, 1844-09-07
Hvorledes England vil optage den Omstændighed, at Franskmændene har besat ovenomtalte Ø, som de synes indtil videre at ville beholde, vil Tiden lære; det bemærkes, at det dog egentlig var Tanger, mod hvis Besættelse England har protesteret, formodentlig med Hensyn paa Gibraltars Nærhed, men der er imidlertid indtruffen en ny Omstændighed, som kan give Stof til Uenighed imellem de 2 Rivaler, idet i Grækenland Ministeriet Maurocordatos er styrtet og den nye Premierminister Colettis er Frankrig ligesaa hengiven som Maurocordatos var England. Om den engelske Presses seneste bittre Udfald paa Frankrig dømmer iøvrigt et tydsk Blad uden Tvivl ret træffende saaledes: "Det foreliggende Motiv er her ikke Ringeagt, men Skinsyge. Vi have stor Agtelse for det engelske Folk, vi ere endog tilbøielige til at sætte samme, som de germaniske Stammer ialmindelighed, over de romaniske og celtiske, men vi ere derfor ikke blinde for dets Svagheder. Det engelske Publicum er, ligesom Selvherskerne andetsteds, vant til at blive smigret og roest af Pressen og derved bleven lig et forkjelet Barn. Det vil gjerne overalt høre tale om dets Fortrin fremfor Andre. Men her kommer nu desuden politiske Jnteresser med i Spillet, ja trods al Stortalenhed, ogsaa nogen Frygt. Man griber gjerne i England selv til lave Vaaben mod saadanne Medbeilere, som begynde at vække Frygt. Saaledes kan man forklare sig de mange bittre Udfald paa den tydske Toldforening (formedelst de engelske Fabriker) Beredvilligheden til at troe alt Ufordeelagtigt og Rusland (formedelst Besiddelserne i Ostindien) og nu endelig den ondskabsfulde Nedrivelse af de Franskes Bedrifter til Søes. Dersom de Franske kunde tage disse Udfald fra den rette Side, vilde de snarere finde Anledning til at glæde end til at ærgre sig, thi Hemmeligheden er: at Englænderne begynde at frygte den franske Marine."
Lolland-Falsters Stifts-Tidende, 1844-09-07
Denne bestaaer efter officielle Documenter nu af følgende tjenstdygtige Krigskibe: 23 Linieskibe, 29 Fregatter med 1532 Kanoner (altsaa store Fregatter) 43 Dampskibe og 187 mindre Skibe Bygning ere 84 Krigskibe, nemlig: 23 Linieskibe, 19 Fregatter, 4 Dampfregatter, 9 Dampcorvetter. og 29 mindre Skibe. Denne Flaade kan nu vistnok ikke maale sig med den engelske, men den er dog stor nok til at kunne vække Englændernes Skinsyge.
Lolland-Falsters Stifts-Tidende, 1844-09-07
Den portugisiske Regjering har udstædt et Decret, der ophæver Dommernes Ukrænkelighed og Uafsættelighed med Undtagelse af Medlemmerne af den øverste Domstol. Jfølge dette Decret kunne Dommerne i første Jnstans samt i Appellationsretten forflyttes til ethvert andet Sted i Kongeriget, saasnart Statsraadet tager Beslutning derom, ifølge samme kan ligeledes enhver Professor entlediges og enhver Officeer ved Land- og Sømagten, samt Municipalgarden sættes paa halv Sold, naar derom gjøres Jndstilling fra Corpscommandanten. Dette Decret, som strider mod Chartet og i det Hele ikke er synderlig liberalt for en constitutionel Stat, skal forelægges Cortes til Sanction, naar disse igjen samles og gielder derfor kun interimistisk, men Regjeringen yttrer, at den venter Stændernes Samtykke i Betragtning af de vigtige Bevæggrunde til disse Forholdsregler.
Lolland-Falsters Stifts-Tidende, 1844-09-07
Gudstjeneste. Imorgen begynder Gudstjenesten i Nykjøbing Kirke Kl. 10 (Skriftemaalet Kl. 9 1/2). Hs. Høiærværdighed Biskoppen prædiker.
Lolland-Falsters Stifts-Tidende, 1844-09-07
AVERTISSEMENTS. Fra Pressen er udkommen: Sandheden skal seire! Fæstehuusmand Peder Hansen, i Lundby pr. Præsto.
Lolland-Falsters Stifts-Tidende, 1844-09-07
Dette lille Skrift, der tidligere havde været bestemt til at optages i Lollands-Falsters Stifstidende, men af Bladets Censor blev strøget, faaes nu for 8 Skilling hos Hr. Boghandler Giegengaci Maribo og paa Adressecontoiret i Nykjøbing. Søndags og Aftenskolen for Haandværkslærlinger.
Lolland-Falsters Stifts-Tidende, 1844-09-07
Da den ved Ferien afbrudte Underviisning atter tager sin Begyndelse i denne Skole førstkommende Søndag den 8de d. M. Eftermiddag Kl. 3, anmodes Dhrr. Mestere om at lade deres Drenge møde til denne Tid paa sædvanligt Sted. Nykjøbing den 6te September 1844. Schierning. Lollands Spare- og Laanekasse.
Lolland-Falsters Stifts-Tidende, 1844-09-07
Da Sparekassen til førstkommende 11te December Termin, vil kunne disponere over en Sum, saavidt nu kan skjønnes, til et Beløb af circa 10,000 Rbd. til Udlaan i faste Eiendomme, er et Regulativ betræffende slige Udlaan bleven forfattet, som hos de i Kjøbstæderne antagne Agenter, og hos Directionens Medlemmer, kan erholdes tilkjøbs for 12 Rbs. Exemplaret. Nakskov den 29de August 1844. Directionen. Naar Veirliget bliver gunstigt, bliver opvartet med Musik og min Have smukt oplyst med Lamper førstkommende og fremdeles enhver Søndagaften naar Veiret tillader det. Nykjøbing den 5te September 1844. J. Thomsen. Til Onsdag og Torsdag i næste Uge mod Etages Fragtgods til Kjøbenhavn af Undertegnede. Nykjøbing d. 3 Septbr. 1844. Marquardt.
Lolland-Falsters Stifts-Tidende, 1844-09-07
Kornharper, som rendse meget godt, faaes til 3 Rbd. pr. Stk. i Nakskov, hos Hr. Kjøbmand Saaby, i Mariboe Lorenz, i Nykjøbing Bønnelycke og i Saxkjøbing – Julius Bøttern.
Lolland-Falsters Stifts-Tidende, 1844-09-07
Et Parti 24 Fods Steen og Straa Lægter sælges til nedsat Priis, tilligemed Bjælker fra 9 til 16 Alens Længde, Sparrer 6 til 12. Bræder 12 – 14 Fods af forskjellig Brede, samt en stor Deel finske Kornskuffer og Truge i Saxkjøbing Julius Bottern.
Lolland-Falsters Stifts-Tidende, 1844-09-07
Hos Undertegnede er arriveret: forgyldte Lister til Skilderirammer, forskjellige Brodeermønstre, Schialvsgarn i alle Couleurer og Sigteflor til Møller i forskjellige Numere, Alt til billige Priser. C. Barlon.
Lolland-Falsters Stifts-Tidende, 1844-09-07
God Saae-Rug, af den hvide Provsti-Rug, i 3 Aar dyrket paa dansk Grund, indhøstet til Bogøe Præstegaard aldeles tør den 15de og 16de August d. A., kan fra nu af erholdes leveret i Stubbekjøbing for 26 Mk. pr. Td., dog ikke i mindre Qvantiteter, end 4 Tdr. af Gangen. Bestillinger modtages saavel paa Apotheket i Stubbekjøbing som i Gundslev Præstegaard.
Lolland-Falsters Stifts-Tidende, 1844-09-07
Licitation. Torsdagen den 3die October d. A. om Formiddagen Kl. 11 bliver paa Falsters Birks Tinghuus afholdt Licitation over et Straatags Oplægning paa en ved Hovedgaarden Ny Kirstineberg opførende nye Ladebygning. Conditionerne i Overslag er forinden til Eftersyn hos Godsforvalter Øllgaard paa Gl. Kirstineberg. Falsters Birk, Nykjøbing den 6te September 1844. Pontoppidan. 200 Rbd. Sedler, kunne imod anordningsmæssig Sikkerhed, erholdes tillaans af Nysted Kjøbstads Overformynderie, i anstundende 11te December Termin, naar man derom henvender sig til undertegnede Overformyndere. Nysted den 5te September 1844. W. C. B. Jensen. M. Olsen.
Lolland-Falsters Stifts-Tidende, 1844-09-07
Foruden de under 26 f. M. til Udlaan opbudne 143 Rbd. 58 1 s. af Grevskabet Hardenberg Reventlows østre Distriets Midler, er endvidere at erholde tillaans, mod lovbefalet Sikkerhed 150 Rbd. 72 s., tilhørende Umyndige under bemeldte Overformynderie, naar man derom henvender sig til Undertegnede. Hardenberg den 5te September 1844. Dons Auction.
Lolland-Falsters Stifts-Tidende, 1844-09-07
Da det ved Auctionen den 26de f. M. gjorte høieste Bud paa det Kjøbmand Drebing tilhørende Sted No. 35 litreBi Nysted Adelgade, der bestaaer af 14 Fag Forhuus, 11 Fag Sidehuus og 7 Fag Baghuus, ikke er approberet, vil, efter vedkommende Pantecreditors Forlangende, en 4de Auction blive afholdt over bemeldte Eiendom, Mandagen den 23de September 1844 Formiddag Kl. 10 paa Nysted Raadstue, hvilke herved bekjendtgjøres for de Lysthavende og vedkommende Pantecreditorer. Nysted Byfogedcontoir den 5te September 1844. Schwensen.
Lolland-Falsters Stifts-Tidende, 1844-09-07
Mortifications-Stævning. Fjerde Klasse.
Lolland-Falsters Stifts-Tidende, 1844-09-07
til Documenter efter Stempletpapirs Forordningens § 5 Litr. v. 10 Rigsbankskilling Sølv. Erik Peter Pontoppidan, Hans Kongelige Majestæts virkelige Justitsraad og Birkedommer i Falsters Birk, Gjør vitterligt: At efter Begjæring af Procurator Tidemand i Nykjøbing som Mandatarius for Gaardmand Niel Hansen Smed i Lommeløv her paa Falster, bliver den eller de som kan gjøre nogen Fordring gieldende paa en af afdøde Povel Nielsen Smed af samme By til Christen Olsen Smed i Thorkildstrup under 14de December 1796 udstædt og den 22de samme Maaned inden Falsters Birkeret læst Obligation stor 200 Rd. D. C. med 1ste Prioritets Panteret i Debitors da eiende Gaardsæde, Henriksholm kaldet, med paaværende Bygninger og tilliggende Jordstrækning, bestaaende i en Trediedeel af nævnte Gaards tilforn tillagte, af Lommeløv By udskiftede Jordsmon, af omtrent 25 Tdr. Land geometrisk Maa- og 4 Tdr. Hartkorn, samt i Debitors Besætning af Heste Vogn, Plov og Harve, ligesom in subsidium i alt hans øvrig Eiende, hvilken Obligation, skjøndt forlængst indfriet, endnu staaer undslettet i Pantebogen, herved med Aar og Dags Varsel indstævnet til Møde for Falsters Birkeret, som holdes paa Birkets Tinghuus ved Nykjøbing den første ordinaire Rets dag i December Maaned 1845, Formiddag Kl. 10 slet for det og da Documenter at see i Retten fremlagte, og deres Ret til bemeldte Obligation at beviisliggjøre, eller i Mangel heraf efter foregaaende Procedure og Paastand at høre samme ved Dom mortificeret til udslettelse af Pantebogen. Forlæggelse eller Landag er afskaffet ved Forordningen af 3die Juni 1796.
Lolland-Falsters Stifts-Tidende, 1844-09-07
Til Bekræftelse under min Haand og Jurisdictionens Segl Falsters Birk den 30te August 1841. Pontoppidan. (L. S.) Adressecontoirets Commissionairer ere: Dhrr. Boghdlr. Thierry i Nakskov, Kammer. Suhr i Rødby, Postexpediteur Christensen i Stokkemarke, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Komd. Wulff i Stubbekjøbing og Færgeforpagter Arnkiel i Gaabense.
Lolland-Falsters Stifts-Tidende, 1844-09-09
Lollands Falsters Tidende. Redigeret, trykt og udgivet af W. F. Laub i Nykjøbing. No 108. Mandagen den 9. September.
Lolland-Falsters Stifts-Tidende, 1844-09-09
Udkastet til den nye Trykkefrihedslov er forfattet af en Mand, der, for at bruge det mildeste Udtryk, ikke er velsindet mod Pressen. Denne ellers saa rolige, saa godmodige, i andre Forhold saa fordomsfrie Mand kommer i Lidenskab, saasnart han kommer til at berøre Pressen, det vil da sige, de saakaldte liberale Blade; thi imod de af gode Grunde fromme Blade, der finde Alt fortræffeligt, har han naturligviis Jntet at erindre. Vi ville ikke nægte, at Geheimeraad Ørsted har været udsat for meget skarpe Angreb af den liberale Presse, Angreb, hvis Form og Udtryksmaade vi ikke billige; men det kan heller ikke nægtes, at Geheimeraaden, idetmindste for en ikke ringe Deel, selv har paadraget sig dem. Der kan vel fra ældre Tider have været gamme Nag imellem begge Parter; men det var dog fornemmelig to Omstændigheder, der bragte dem til et aabenbart Brud, Cancelliets vilkaarlige Fremfærd mod Pressen, for hvilken Fremfærd Ørsted optraadte som Forsvarer, ikke som beskikket Forsvarer, men som Forsvarer con amore, og dernæst det uheldige Jndfald, han fik i 1842, at træde op som Slesvigholstenernes Defensor ved Stænderforsamlingen i Viborg. Det første Skrid maatte ligefrem bringe ham i skarp Berørelse med Pressen, det andet gav Anledning til en Undersøgelse af Ørsteds Statsmands=Dygtighed, som ikke faldt ud til hans Fordeel, og Manden var svag og omfindtlig noktil at lade sig mere end tilbørligt afficere af disse Angreb og Undersøgelser.
Lolland-Falsters Stifts-Tidende, 1844-09-09
Det kunde vel tænkes, at Concipisten under Affattelsen af Udkastet til den nye Trykkefrihedslov havde ladet sig, sig selv ubevidst, paavirke af sin personlige uvenlige Stemning mod Pressen, og vi have hørt Yttringer derom; men dertil have vi ikke kunne finde Spor i Udkastet. Skulde vi fælde en almindelig Dom over Udkastet i dets Heelhed, da kan den, efter det Jndtryk det har gjort paa os, ikke blive andet, end, at det bærer Præg af en umiskjendelig Bestræbelse efter at løse den vanskelige Opgave paa den meest tilfredsstillende Maade. Hvorvidt nu Concipisten har været heldig i denne Bestræbelse, er et ganske andet Spørgsmaal. Foruden den sædvanlige Vidtløftighed og deraf følgende Ubestemthed, der er fælleds for Ørsteds Lovarbeider, og som gjør dem meere lig Afhandlinger end Love, vil det neppe kunne nægtes, at Concipisten har ladet sig altfor meget hilde af sin Bestræbelse for at værne mod Pressens Udskeielser. Dette Blads Rum tillader os ikke en vidtløftig Gjennemgaaelse af det hele Udkast, som desuden allerede er skeet paa flere andre Steder; vi skulle derfor ikke tale om den besynderlige Bestemmelse, at gjøre 3 Mænd ansvarlige for et Skrift: Udgiver, Forfatter og under visse Omstændigheder Bogtrykker, vi ville kun opholde os ved 3 Bestemmelser, angaaende Dagspressen, som vi ville finde meget beklageligt, om de bleve til Lov.